cyanic-selkie/wikianc huggingface dataset:
Bardyllis
Historie
Bardyllis ble født en gang rundt 448 f.Kr. og ble konge til tross for sin beskjedne bakgrunn. Han begynte etter sigende som gruvearbeider med å utvinne kull, tok makten med våpenmakt og fikk tillit hos dardanske krigere ettersom han fordelte krigsbytte rettmessig. Bardyllis var ikke en arving av Sirras, men av den tidligere illyriske konge som hadde inngått en fredsavtale med Amyntas II av Makedonia over kontrollen av Lynkestia. Bardyllis lyktes å samle ulike stammer under en felles organisasjon og Dardania ble snart en betydelig maktfaktor på Balkan, noe som endret forholdet til Makedonia. Kun anerkjennelse av dette kan forklare endringen som skjedde i forholdene mellom makedonerne og illyrerne i 393 f.Kr. Det er ingen kilder som har nedtegnet lokaliseringen av maktsenteret til Bardyllis, bortsett fra at Filip IIs seier i 358 f.Kr. skaffet ham kontroll over Lynkestia og det er sannsynlig at hans hovedstad lå i denne regionen, noe som tilsvarer dagens Kosovo.
Bardyllis, i mortsetningen til tidligere illyriske konger, kombinerte militær og økonomisk utvikling. Han undersåtter begynte å utstedte sølvmynter på gresk fra rundt 395 f.Kr. i den illyriske byen Damastion. Disse myntene tilpasset seg standardformen og benyttet en del av emblemene til det den gang så mektige forbundet i Khalkidiki. En del sølv ble eksportert i form av barrer. En annen mynt begynte ca 365 f.Kr. i Daparria, en gruveby i Kosovo, som benyttet samme standard og samme skrift som de dardaniske myntene. Spredningen av disse mynter viser at Bardyllis bygde opp en omfattende handelsregion innenfor sentrale Balkan og nord for Donau, hvilket lå langt unna de regionene som var dominert av gresk handel. Dionysios I av Syrakus, som ønsket å dominere det joniske hav og dessuten bryte seg inn Bardyllis' handelsregion på Balkan ved å opprette greske kolonier langs kysten av Adriaterhavet. Det er sannsynlig at Bardyllis, i motsetningen til tidligere illyriske konger, bygde noe få befestede byer. Lykhnidos og Pelion i Lynkestia hadde antagelig forsvarsmurer før kongedømmet til Filip II.
Krigføring i Makedonia
Det synes som om Bardyllis motsatte seg avtalen mellom Amyntas II og Sirras, og invaderte Makedonia i 393 f.Kr. Han benyttet ny krigstaktikk som aldri tidligere benyttet av illyrere. Han vant en avgjørende seier mot Amyntas III, forviste ham og styrte Makedonia via en stråkonge, men året hadde Amyntas III alliert seg med Thessalia og gjenerobret Makedonia. Kontrollen nordover var svak og illyrerne drev stadig med angrep over grensene og hadde stort seg fullstendig herredømme over de nordligste makedonske områdene. I 372 f.Kr. tvang Bardyllis makedonerne til å betale en årlig tributt for å unngå flere angrep.
I 370 f.Kr. døde Amyntas III etter å ha bedret Makedonias posisjon etter de katastrofale illyriske angrepene. Hans ekteskap med Eurydike I, datter av Sirras, førte til tre sønner og en datter. Hans eldste sønn var Aleksander II. I 369 f.Kr. seiret Bardyllis over den makedonske kongen og det har blitt hevdet at han kortvarig holdt den yngste av de makedonske kongene som gissel, Filip II. I 365 f.Kr. ble Aleksander etterfulgt av sin bror Perdikkas III.
Paionerne begynte en rekke angrep mot makedonerne for å støtte en dardaninsk invasjon fra nord. Perdikkas III, som var ydmyket over å betale tributt til Bardyllis, marsjerte nordover med en makedonsk hær våren 358 f.Kr. Det gikk katastrofalt. Rundt 4000 makedonere skal ha blitt drept, blant dem også Perdikkas III. De gjenværende var lamslått og preget av panikk over det verste tapet makedonerne hadde opplevd i anstrengelsene på å frigjøre seg fra barbarene i nord. Dardanierne fulgte opp seieren med å utvide deres kontroll sørover helt til Ohridsjøen og vestover inn i Øvre Makedonia. Bardyllis hadde ført Makedonia nær fullstendig sammenbrudd.
Da Filip II av Makedonia, den yngste av de tre brødrene overtok tronen, var han bestemt på å løse det illyriske problem.
Underkastelsen av Epirus
I 385 f.Kr. gikk illyrerne inn i en allianse med den mektige tyrannen Dionysios I av Syrakus. Det formelle målet med enigheten var å plassere Alketas tilbake på tronen i Epirus. Begge sider håpet på at alliansen vil sikre illyrisk makt i Epirus, og svekke innflytelsen til Sparta og Makedonia. Det ville også gi Dionysios en mulighet til forsterke sin handelsposisjon på begge sider av Adriaterhavet.
Dionysios sendte en militær støtte på 2000 menn og 5000 våpen til illyrerne som var forberedt på å gå til krig. Med disse forsterkningene og forsyningene invaderte Bardyllis Epirus og drepte 15 000, ble det sagt, molossiere. Ved dette tidspunkt hadde han utvidet sin område så langt sør som til det joniske hav. Da spartanerne ankom, ledet av Agesilaos II, endret situasjonen seg og slo tilbake illyrerne. Imellom tiden hadde illyrerne herjet, ødelagt og plyndret, og som nevnt drept lokalbefolkningen. Bardyllis' forsøk på å underlegge seg greske Epirus var feilslått.
I 360 f.Kr. tvang et nytt illyrisk angrep Arybbas, konge i Epirus, til å evakuere den sivile befolkningen til Aitolia og la illyrerne herje fritt. Det var dog en bevisst strategi for da illyrerne trakk seg tilbake med sitt krigsbytte, ble de selv angrepet og nedkjempet. Disse hendelsene kan forklare de allianser som ble inngått vest for Bardyllis. Dionysios støtte til ham fikk Epirus til å alliere seg med Makedonia.
Slaget i Erigondalen
I 359 f.Kr. var Makedonia villige til å møte illyrerne militært etter å ha overkommet indre, politisk kaos. Da Filip II over tok tronen i Makedonia var betydelig områder i de nordlige områdene kontrollert av Bardyllis. For å kunne konsentrere seg om den interne striden som var nødvendig for å sikre sin autoritet om tronen, bekreftet han avtalen med Bardyllis. Avtalen ble forseilet med at han giftet seg med Bardyllis' datter eller niese Audata. Denne avtalen sikret uten tvil mot angrep nordfra i en tid da Makedonia var sårbart.
Våren 358 f.Kr. var derimot situasjonen annerledes for Filip og han aktet å endre på Bardyllis' okkupasjonen av nordvestlige Makedonia. Da nyheten om mobiliseringen av den makedonske hæren nådde Bardyllis, forsøkte å reforhandle avtalen for å unngå krig, forutsatt at begge beholdt de byer som de hadde på denne tiden. For Filip var det kun fullstendig tilbaketrekning som var akseptabelt.
Selv om de to hærene var bortimot like i antall: Bardyllis' 500 kavalerister og 10 000 infanterister mot Filips 600 kavalerister og 10 000 infanterister, var makedonerne langt bedre trent og utstyrt. De to hærene møttes i slag på sletten i Erigondalen i nærheten av Bitola, rett sør for Dardania. Bardyllis benyttet seg innledningsvis av lineær formasjon med sine sterkeste folk i midten, tilsvarende til falanksformasjon. Filip konsentrerte sine beste folk, hypaspistene, på sin høyre flanke. Da Filip avansert for å ramme Bardyllis, vendte hans kavaleri seg om mot et eller to av Bardyllis' flanker, tvang ham således til stille seg en defensivt kvadratisk forsvarsformasjon. Illyrerne sto for en tid imot angrepene fra fienden og kampene fortsatte i lengre tid. Til sist greide Filips hypaspister å trenge inn i høyre hjørne av illyrerne, noe andre makedonere klarte å utvide. Det førte til uorden i Bardyllis' formasjon, og den ble deretter brutt ned av Filips falanks og jagd fra slagmarken.
Slaget kostet Bardyllis opptil 7 000 døde, bortimot tre fjerdedeler av hele hæren, i henhold til Diodorus Siculus. Bardyllis selv ble antagelig drept mens han forsøkte å flykte til hest. Illyrerne sendte senere sendebud som forhandlet fram fred, og hvor de oppga byer som var erobret fra Makedonia. Med dette slaget ble det vanskelige spørsmålet om Lynkestia løst, noe som endret situasjonen for den vestlige grensen i favør av Makedonia, mens Filip sikret den makedonske nordvestlige grense ved å annektere dardanisk område så lang som til Ohridsjøen. Dette området ble en defensiv buffersone mot framtidige illyriske angrep.
Avensan
Avensan er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Avensan
Gateshead (distrikt)
Gateshead er et administrativt distrikt med status som metropolitan borough i Tyne and Wear i England. Det har navn etter administrasjonssenteret Gateshead.
Tradisjonelt hører området til Durham, men i 1974 ble det innlemmet i det nye grevskapet Tyne and Wear. Grevskapsrådet ble avskaffet i 1986, slik at de enkelte distriktene ble selvstyrt.
Darlington (distrikt)
Darlington er et administrativt distrikt med status som enhetlig myndighet i Durham i England.
Det er delt inn i 24 kretser, hvorav tyve er i byen Darlington, mens de andre er på landsbygden.
Durham Tees Valley Airport ligger i distriktet.
3Com
3Com er en fabrikant av hovedsakelig nettverkskort og andre nettverksprodukter. Firmaet ble stiftet i 1979 av Robert Metcalfe og hadde hovedkvarter i Marlborough, Massachusetts. Selve navnet 3Com kommer fra hva som er firmaets satsningsområder, nemlig «Computers, Communication and Compatibility».
3Com ble kjøpt opp av Hewlett-Packard i april 2010.
Shipshaw-demningen
Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er metallelskapet Rio Tinto Alcan, og anlegget støtter aluminiumsindustrien i området.
Rundt Saint-Jean-innsjøen (Lac Saint-Jean), som får tilsig fra Peribonka River og gir tilsig videre til Saguenay River, ligger følgende demninger med hvert sitt tilhørende vannkraftverk, regnet ovenfra og nedover vassdraget:
Harajuku
Harajuku er et distrikt i bydelen Shibuya i Tokyo i Japan. Distriktet er et viktig senter for ungdomsmote. Ungdommer drar dit utkledd som rollefigurer fra spill, serier eller bøker i det som kalles cosplay, andre etterligner artister eller kjendiser, eller kler seg i en spesiell stil. På grunn av dette tiltrekker området seg også turister.
Laforge 1-demningen
Laforge 1-demningen er en demning med et vannkraftverk i La Grande-elva i Canada, i det vestlige Québec. Elva renner ut i Hudsonbukta. Vannkraftverket har en installert total vannkrafteffekt på 878 MW. Anlegget stod ferdig konstruert i 1994.
Demningen magasinérer opp det store Laforge 1-reservoaret.
Industri i Mosjøen
Industri i Mosjøen består i det vesentlige av elektrolyseproduksjon av aluminium og produksjon av karbonanoder. Sammen med Narvik og Mo i Rana er Mosjøen en av industribyene i Nordland. Byens fremste industribedrift, og hjørnestensbedrift, er Mosjøen Aluminiumsverk og den tilhørende fabrikken Mosjøen Anode. Tidligere hadde byen blant annet veveri og sagbruk.
Historie
Mosjøens første industriperiode begynte i 1866, da tilflyttede engelskmenn opprettet Engelskbruket (The North of Europe Land & Mining Company, Ltd.) for å utvinne trær fra det skogrike dalføret i Vefsn. Noen år senere ble Nesbruket (Nes Trælastbrug) opprettet av noen borgere i Mosjøen. Utvinning og behandling av trevirke var på 1800-tallet storindustri i byen og omlandet.
Mosjøen fikk i 2007 mer industri da Mosjøen Anode begynte med produksjon av karbonanoder til aluminiumsindustrien. Byen har på den andre siden mistet svært mye industri. Nord-Norges Salgslag ble i 2008 flyttet ut av byen. Også Mosjøen Veveri og Nesbruket er nedlagt.
Mosjøen Aluminiumverk
Med anleggelse i 1956 og åpnet i 1958 var Mosjøen Aluminiumsverket den største industrietableringen noensinne i Mosjøen. Fabrikken ble opprettet av selskapene Elektrokemisk (Elkem) og Aluminium-Industrie-Aktien-Gesellschaft (AIAG, senere Alusuisse). Allerede i 1963 kom selskapet Alcoa inn som deleier, som i dag er den eneste eieren av verket.
A-verket produserer i dag spesiallagede valseemner og lavjerns støpelegeringer. Produktene eksporteres i hovedsak til kunder i Europa, og produksjonskapasiteten er i dag på rundt 190.000 tonn primærmetall i året. Omtrent 40 prosent av alle øl- og brusbokser på markedet i Europa har lokk som er valset ut av metall fremstilt i Mosjøen.
Mosjøen Anode
Mosjøen Anode startet i 2007 sin produksjon av karbonanoder til aluminiumsindustrien. Rundt 70 ansatte produserer årlig rundt 290.000 tonn anoder.
Mosjøen Veveri
Mosjøen Veveri lå på Nervollan i Mosjøen. Bedriften var en av Nordens største produsent av tekstil i metervare, og særlig kjent var fabrikken for merkevaren Bevernylon. Hovedmarkedet var Europa, og bedriften var representert med agenter i de fleste europeiske land.
Veveriet ble opprettet i 1953, og frem til avviklingen i 2008. hadde fabrikken en rekke forskjellige eiere.
Engelskbruket
The North of Europe Land & Mining Company, Ltd. (Engelskbruket) ble opprettet i 1865 av tilflyttede engelskmenn. Fra godseier Fredrik Holst på Belsvåg i Alstahaug kjøpte de Vefsngodset for 98.490 spesiedaler. Engelskmennene het Willian Frost, Alexander Prince, Stephen Edward Comyn, Joseph Rodney Croskey og Thomas Collins. Comyn var den som satte i gang oppbyggingen av sagbruket på Halsøya, og i de første årene var han bestyrer.
Engelsktiden varte i rundt 35 år. Bruket var betydelig for Mosjøens vekst og utvikling, og var også årsaken til at byen i 1875 fikk losse- og ladestedsrettigheter. På den andre siden var perioden preget av rovdrift på skogen og store miljøødeleggelser.
Nesbruket
Nes Trælastbrug, Ltd. (Nesbruket) ble bygget i 1873 ved Kjærstadforsen litt sør for Mosjøen. Grunnleggerne var handelsmann handelsmann Andreas Bech Jürgensen og Even Sund. I årene 1891–1892 ble sagbruket flyttet til utløpet av Tveråga, som lå litt nærmere byen. I 1901 ble sagbruket flyttet til Halsøya, hvor Nesbruket i 1899 hadde overtatt Engelskbrukets tomt.
Etter å ha hatt lokale eiere, ble Nesbruket i 1908 solgt til van Severen (Kjær o.a.). Staten kom inn som eier fra 1920. Nesbruket ble i 1997 kjøpt av Bergene Holm.
Den siste tømmerstokken gikk gjennom saga den 29. desember 2008, og Nesbruket drev deretter med høvleri, beiselinje, impregnering, sortering og kapping. Mandag den 9. februar 2009 var siste produksjonsdagen ved anlegget. Sagbruket var gjennom sin levetid i uavbrutt drift.
Skandfers Baadbyggeri
Skandfers Baadbyggeri ble i 1903 opprettet på Kulstadsjøen ved Halsøya av Nils Skandfer. Dette skjedde samtidig som Nesbruket, som lå like i nærheten, hadde stor virksomhet med tømmer og trelast. Båtbyggeriet hadde til tider 75–80 mann i arbeide, og det fortellesat opptil ti fartøyer kunne være under bygging samtidig. Verftet ble nedlagt i 1921.
Nord-Norges Salgslag
Nord-Norges Salgslag (Salgslaget) ble opprettet i 1946. Salgslaget i Mosjøen ble i 2008 nedlagt til fordel for en ny fabrikk på Bjerka i nabokommunen Hemnes. Det hadde da Nortura Region Nord (tidligere navn: Gilde) som eier. I dag heter konsernet Nortura.
Tåtten om Bolle Bollesson
Tåtten om Bolle Bollesson (Bolla þáttr Bollasonar) er en tått, en kort islendingesaga, fra siste halvdel av 1200-tallet. Historien foregår ca år 1031–1040 og handler om Bolli Bollason, som også er kjent fra Laksdøla saga og Sneglu-Halla þáttr, og skal ha vært en av væringene i den bysantinske keiserens tjeneste. Tåtten har blitt beskrevet som «En uhistorisk fortælling, sandsynligvis nedskrevet i sidste halvdel af det 13. årh., senere føjet til Laxdæla saga og betragtet som en fortsættelse af denne saga»
Tåtten forteller om hvordan høvdingene Tord og Thorvald blir uvenner. Thorvalds okse ødelegger torvstakkene til Tord; Tord dreper oksen, og Thorvald dreper Tords sønn Olav. Tords kone Gudrun er søskenbarn med Bolla, og de ber ham om bistand. Bolla sørger for å få Thorvald dømt utlæg, og dreper ham deretter.
Tåtten er kjent fra Möðruvallabók. Oversatt til norsk som Tåtten om Bolle Bollesson av Birgit Nyborg i fembindsverket Islendingesagaene, 2014.
WWE NXT
Sesong 1
WWE NXT er et show innenfor WWE. Showet startet 23. februar 2010, og erstattet ECW.
Sesong 2
Rookie[1]	Pro[1] Zack Ryder	John Cena Mason Ryan   	The Rock Drew Mcintyre	JBL Tyler Reks	Big Show Epico	       Jeff Hardy Alex Riley	Kofi Kington Trent Barreta	Finlay Wade Barrett	Mark Henry
Diana Taurasi
Diana Taurasi (født 11. juni 1982) er en amerikansk basketballspiller som spiller for klubben UMMC Ekaterinburg. Hun representerte landet sitt under Sommer-OL 2012 i London, der hun tok gull med det amerikanske landslaget.
Hun tok gull under Sommer-OL 2016.
Lapa (Rio de Janeiro)
Lapa er en bydel i det sentrale Rio de Janeiro. Det er kjent for sitt varierte kulturliv, og har en rekke historiske monumenter. Det er et av områdene i byen med livligst natteliv, og i helgene stenges gatene for biltrafikk om kvelden og fylles av mennesker.
Chile under OL
Chile var en av de 14 nasjonene som deltok i de første moderne olympiske leker i 1896 i Athen. De har siden deltatt i de fleste sommerlekene. De har også deltatt i nesten alle vinterlekene fra og med Vinter-OL 1948 i St. Moritz, med unntak for Vinter-OL 1972 i Sapporo og Vinter-OL 1980 i Lake Placid.
Saubara
Saubara er en kommune i delstaten Bahia i nordøstregionen av Brasil.
Valler stasjon
Valler stasjon var en av stasjonene på Kolsåsbanen. Rett vest for Valler ligger et overkjøringsspor med Guttulsrudveksler.
Benjamin Wegner Nørregaard
Familie
Han var sønn av oberst og tidligere adjutant for kong Karl IV Hans Jacob Nørregaard og Sophie Elisabeth Dorothea Wegner. Hans mor var datter av industriherren Benjamin Wegner og Henriette Seyler, og han var bror til høyesterettsadvokat Harald Nørregaard og til vinhandler og konsul i Tarragona Ludvig Nørregaard. Hans far var fetter til maleren Asta Nørregaard.
Han ble gift med Wilhelmine Nysom født Sissenère i 1898. Hun var tidligere gift med statsråd og senere generaldirektør for Norges Statsbaner Hans Nysom. Han hadde ingen barn.
Virke i Kina
Benjamin Wegner Nørregaard har blitt beskrevet som en eventyrer. I 1895 forlot han Norge uten tillatelse av sine militære overordnede, og ble derfor i 1896 dømt in absentia til avskjed av en stabskrigsrett og samme år av Norges Høyesterett.
Han oppholdt seg de følgende årene i Øst-Asia under delvis svært urolige forhold. Fra 1896 til 1900 arbeidet han som jernbaneingeniør for de keiserlige kinesiske jernbaner. Da bokseropprøret brøt ut ble han angrepet og såret, og hans hus ble jevnet med jorden av opprørerne. I 1900 ble han utnevnt av de allierte til arbeidsminister i den provisoriske militærregjering i Tientsin (Tientsin Provisional Government), en stilling han hadde fra 1900 til 1902. Regjeringen styrte storbyen og provinsen Tientsin, Qinghai, Ningbo og noen andre regioner med åtte underliggende myndighetsorganisasjoner. Nørregaard var også arkitekt for det monumentale regjeringsbygget som ble hastig oppført i Tientsin av militærregjeringen, men som senere viste seg å ha strukturelle svakheter.
Journalistisk virke
Han ble internasjonalt kjent som krigskorrespondent for Daily Mail under den japansk-russiske krig fra 1904 til 1905, og under Balkankrigen i 1912 for samme avis. Bl.a. dekket han beleiringen av Port Arthur, som han opplevde på nært hold. Han utgav bøkene Port Arthurs beleiring (1905) og Krig (1908) om bokseropprøret, som var «skrevet med stort journalistisk talent». Fra 1906 til 1908 oppholdt han seg i St. Petersburg som korrespondent for Morgenbladet og den danske avisen Vort Land, og gav en levende skildring av den revolusjonære uro i Russland. I 1909 bosatte han seg i Berlin som korrespondent for Morgenbladet, og ble samme år i tillegg utnevnt til hemmelig presseutsending til Berlin og Paris for Utenriksdepartementet, en stilling han hadde frem til 1911. Fra 1911 arbeidet han som utenriksmedarbeider for Morgenbladet. Under verdenskrigen var han «i første række blandt de pressemænd som i de neutrale land kommenterte krigsbegivenhetene». Han skrev også for den svenske avisen Dagens Nyheter. I tillegg til utenrikspolitikk og krig skrev han om mat, ofte under pseudonymet «Kaspersen». I Morgenbladets nekrolog het det at «han bevarte overalt den sanne journalistiske evne til blandt megen malurt å finne den dråpe honning som gjør den virkelige avisleser glad».
I 1912-utgaven av årboken Humør finnes en humoreske med tittelen «Sørensen» der forfatteren er oppgitt som B.W. Nørregaard. Denne historien handler om et møte mellom to menn i en togkupe på vei «med formiddagstoget fra Kjøbenhavn til Berlin». Jeg-personen er en nordmann som forsøker å fordype seg i sitt engelske tidsskrift, men blir involvert i en samtale med sin lille troskyldige, danske sidemann, som er skolelærer i Odense og heter Victor Emmanuel Sørensen.
Nørregaard blir nevnt som militær- og utenrikspolitisk kommentator i Morgenbladet i romanen Lillelord av Johan Borgen.
VM i hagleskyting 1987
VM i hagleskyting 1987 (verdensmesterskapet i skyting) ble arrangert i Valencia i Venezuela i 1987.
IAI Lavi
IAI Lavi er et israelsk jagerfly. Lavi ble utviklet for det israelske flyvåpenet, og den første prototypen fløy første gang 31. desember 1986. Denne ble fulgt av en andre prototype, men allerede i august 1987 ble flytypen kansellert. Angivelig av økonomiske grunner og press fra USA. Flyvåpenet fortsatte allikevel å bruke flytypen, for utprøving av avionikk og systemer, og en tredje Lavi ble bygget ferdig etter kansellasjonen utelukkende for dette formålet.
Ayguemorte-les-Graves
Ayguemorte-les-Graves er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Ayguemorte-les-Graves
Bersimis 2-demningen
Bersimis 2-demningen er en demning med et vannkraftverk i Bersimis-elva i Canada, i det østlige Quebec. Elva renner ut i Atlanterhavet. Vannkraftverket har en installert total vannkrafteffekt på 845 MW. Anlegget stod ferdig konstruert i 1959. Det etterfulgte Bersimis 1-demningen (1 125 MW) som ble bygget i 1956.
Sylvia Fowles
Sylvia Fowles (født 6. oktober 1985) er en amerikansk basketballspiller som spiller for klubben Chicago Sky. Hun representerte landet sitt under Sommer-OL 2012 i London, der hun tok gull med det amerikanske landslaget.
Hun tok gull under Sommer-OL 2016.
Pseudosaproecius
Pseudosaproecius er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Middelsstore, blanke, brunlige til svarte skarabider. Hodet er bredt skovlformet, hannen kan ha horn i pannen. Pronotum har gjerne en tverr-valk eller et kløvet fremspring bak hodet. Dekkvingene har fine lengdefurer.
Utbredelse
Slekten er utbredt i Afrika.
FYR Makedonia under Vinter-OL 1998
FYR Makedonia under Vinter-OL 1998. Tre sportsutøvere, to menn og en kvinne fra FYR Makedonia deltok i to sporter, langrenn og alpint under Vinter-OL 1998 i Nagano i Japan. Makedonia, som deltok for første gang i et vinter-OL, vant ikke noen medaljer. Beste plassering var en 33.-plass i damenes storslalåm.
Kolbjørn Tangvik
Tangvig er utdannet lærer (Adjunkt) og var lærer i grunnskolen i 31 år, 17 av disse som undervisningsinspektør. Han var blant annet ved Støren ungdomsskole fra 1968 til 1995.
Han bor på Støren og er gift med sykepleier Tora Helene (f. 1937). De har to døtre.
Marienborg holdeplass
Stasjonen har to plattformer og ligger 549,95 kilometer fra Oslo sentralstasjon der Stavnebanen tar av fra Dovrebanen. Det ene sporet tilhører Dovrebanen og er elektrifisert, mens det andre tilhører Stavne- Leangenbanen og er beregnet for dieseldrift. Stasjonen blir betjent av lokaltog og regiontog med Trønderbanen, Rørosbanen og Stavne- Leangenbanen mellom Trondheim og Røros, Steinkjer og Lerkendal, og av fjerntog mellom Trondheim og Hamar.
Marienborg holdeplass er lokalisert like ved St. Olavs hospital, med tilknytning via Ceciliebrua over Nidelva, og ligger ved siden av lokomotivverkstedet Marienborg, som tilhører Mantena. Stasjonen, eller kryssingspunktet stasjonen ligger på, hadde en viktig rolle i Nidareid-ulykken i 1921, der et av togene angivelig skulle ha ventet på stasjonen, men fortsatte og utløste en kollisjon med et annet tog ved Ila.
Norske fag- og friskolers landsforbund
Norske fag og friskolers landsforbund (NFFL) er en norsk interesseorganisasjon for private skoler på grunnskole-, videregående- og fagskolenivå.
Ifølge vedtektene er forbundets formål ''«å ivareta frittstående skolers interesser, arbeide for at friskoler og fagskoler innenfor alle undervisningsområder får så gode arbeidsvilkår som mulig, samt stimulere et høyt faglig og etisk nivå blant frittstående skoler og skoleeiere (...) Forbundet skal representere skoler som har til hovedformål å drive utdanning. Forbundet skal arbeide aktivt for at medlemsskolene skal være et supplement eller alternativ til offentlig skoletilbud, i samarbeid med og under kontroll av relevante offentlige myndigheter»''
Leder for organisasjonen er Rieneke Schilperoort som er administrasjonssjef ved Kunstskolen i Bergen.
Huaneng Heggang kullkraftverk
Huaneng Heggang kullkraftverk er et kullkraftverk i Hegang i regionen Heilongjiang i det nordlige Kina. Det har en installert produksjonskapasitet på 1300 MW fordelt på 2 turbiner à 300 MW, samt en reaktorr på 600 MW under bygging. Anlegget stod ferdig med de to første turbinene i 2009.
Bersimis 1-demningen
Bersimis 1-demningen er en demning med et vannkraftverk i Bersimis-elva i Canada, i det østlige Quebec. Elva renner ut i Atlanterhavet. Vannkraftverket har en installert total vannkrafteffekt på 1 125 MW. Anlegget stod ferdig konstruert i 1956. Det ble bygd tre år forut for Bersimis 2-demningen (845 MW) som ble ferdig i 1959.
.22 Long
.22 Long er en randtent patron for pistol.
Den var utformet for bruk i revolvere, men ble snart også brukt i rifler, og i disse oppnådde den et sterkt rykte som småviltpatron, og solgte meget godt.
Historie
Patronen ble utviklet rundt 1871 og tanken var å lage en kraftigere patron enn den eksisterende .22 Short ved å lage en lengre patron med økt volum for større kruttladning. Patronen fikk den samme 29 grains kulen som i lillebroren .22 Short.
Bruk
Da patronen er tregere og mindre presis enn storebroren .22 Long rifle er patronen vært lite i bruk, og er idag utgått. Patronen kan skytes i våpen kamret for kaliber .22 Long Rifle
Iberoamerika
Iberoamerika er en betegnelse som omhandler land i Amerika som har vært spanske eller portugisiske kolonier.
I noen sammenhenger innbefatter begrepet også de tidligere kolonimaktene selv, altså Spania og Portugal (samt eventuelt Andorra).
Ibero- er et prefiks som kommer fra Den iberiske halvøy.
Begrepet Iberoamerika er nesten sammenfallende med, og dermed til forveksling likt, Latin-Amerika. Forskjellen er at Latin-Amerika i tillegg inkluderer Haiti, samt de franske oversjøiske områdene Fransk Guyana, Guadeloupe og Martinique.
Giuseppe Castelli (biskop)
Giuseppe Castelli (født 15. november 1871 i San Gillio i Italia, død 12. september 1943 i Novara) var en italiensk katolsk prelat og biskop av Novara.
Prest
Giuseppe Castelli ble ordinert til prest 8. juni 1895. Han tok høyere eksamener i teologi i 1904 og ble sogneprest i Cuognè.
Biskop av Susa
Den 9. juli 1911 ble han utnevnt til biskop av Susa. Han ble ordinert til biskop 28. oktober samme år av erkebiskopen av Torino, kardinal Agostino Richelmy; medkonsekratorer var hjelpebiskopene i Torino, Costanzo Castrale og Angelo Bartolomasi.
Biskop av Novara
Han ble biskop av Novara den 21. oktober 1924.
Giuseppe Castelli døde i en alder av 71 år og ble gravlagt i katedralen i Novara.
Episkopalgenealogi
Hans episkopalgenealogi er:
Protographium
Utseende
Middelsstore, kontrastrikt tegnede svalestjerter, vingene er stort sett tegnet i hvitt, gult eller lysgrønt og svart. Bakvingen er trukket ut til en lang stjert. De ligner på Eurytides-artene, men har vanligvis mer omfattende mørke partier i vingene enn disse.
Levevis
I alle fall noen av artene har larver som lever på planteslekten Annona (familien Annonaceae).
Utbredelse
Alle artene bortsett fra én lever i Sør-, Mellom- og det sørlige Nord-Amerika. Den siste arten lever i Australia.
Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.
Bjørn Floberg
Bjørn Floberg (født 12. september 1947) er en norsk skuespiller, kjent fra film, teater og TV. Han kommer fra Tønsberg.
Floberg startet sin karriere på 1970-tallet, og fikk sin endelige gjennombrudd med hovedrollen i Telegrafisten i 1993. Han spiller Jacob Hamre i filmene om Varg Veum. Andre roller han huskes for er bl.a. rollen som Dinas far i Jeg er Dina, den psykopatiske drapsmannen i Insomnia, som vaktmesteren i Ti kniver i hjertet og ikke minst som Akeron i Blindpassasjer.
Arolde de Oliveira
Arolde de Oliveira (født 11. mars 1937 i São Luiz Gonzaga i Rio Grande do Sul i Brasil, død 21. oktober 2020 i Rio de Janeiro) var en brasiliansk politiker.
Liv og virke
Han var sønn av Horácio de Oliveira og Margarida Barbosa Gonçalves, og den eldste av deres seks barn. Familien var fattig.
Bjørn Floberg
Under Amandaprisen 2011 ble han hedret med Amandakomiteens ærespris. Han vant Amandaprisen 2019 i klassen beste mannlige birolle for Ut og stjæle hester og var nominert til Amandaprisen 2013 i klassen beste mannlige skuespiller for 90 minutter. I 2022 var han en av fire norske skuespillere som fikk navnet sitt på en sten på Haugesund Walk of Fame.
Arolde de Oliveira
Liv og virke
Oliveira reiste til Porto Alegre for å ta høyskoleutdannelse. Han gikk på militærskole i samme by. Deretter ble han flyttet til Resende i delstaten Rio de Janeiro. Han ble til slutt kaptein i militæret, og etter tjenesten forble han i delstaten Rio de Janeiro, arbeidet en kort tid som økonom og ingeniør, og gikk så inn i politikken.
Han var medlem av flere partier etter tur, blant annet Partido da Frente Liberal (PFL) og Partido Social Cristão (PSC). Fra 1984 til 2019 var han medlem av det brasilianske deputertkammer. Fra 2019 til sin død var han medlem av det brasilianske senatet. Oliveira var en hengiven baptist som var forkjemper for evangeliske hjertesaker.
Oliveira stemte i 2017 for forslaget om å reise riksrettssak mot president Dilma Rousseff. Oliveira stemte i 2017 for jordreform. Han stemte senere imot et forslag om riksrettssak mot Rousseffs etterfølger Michel Temer.
Ved valgene i 2018 var Oliveira en av seks nye evangelikale og protestantiske politikere som ble innvalgt i det føderale senat. Oliveira var sterkt imot kommunisme og samkjønnede ekteskap.
Han var en heftig motstander av sosial isolering under koronaviruspandemien i 2020, og forkjemper for bruken av hydroksyklorokin for å behandle de smittede.
Oliveira døde 21. oktober 2020 av covid-19 på et sykehus i Rio de Janeiro, i en alder av 83 år.
Saúde
Saúde er en kommune i delstaten Bahia i nordøstregionen av Brasil.
Bedrageri
Bedrageri er en formuesforbrytelse som går ut på å skaffe seg selv eller andre en uberettiget vinning ved å lure eller forlede noen til å foreta en handling slik at de påføres et tap, eller det oppstår fare for at et tap vil oppstå. Det skiller seg fra andre typiske formuesforbrytelser, som ran og tyveri, ved at fornærmede selv spiller en aktiv rolle ved å bidra til at gjerningspersonen blir tilført vinningen det er snakk om. Innen avtaleretten brukes ofte begrepet svik for å betegne det samme forholdet (selv om innholdet av dette ikke nødvendigvis samsvarer helt med bedrageribegrepet). I dagligtale omtales bedrageri gjerne som svindel.
I 2005 ble det vedtatt en ny straffelov i Norge, men av forskjellige grunner trådte ikke denne loven i kraft før i oktober 2015. Den gamle loven av 1902 ble opphevet når den nye trådte i kraft. Fordi den nye loven har eksistert i så lang tid har rettsvesenet naturlig nok beveget seg i retning av de nye bestemmelsene de siste årene etter at loven ble vedtatt, selv om den ikke var trådt i kraft enda. Samtidig er det slik at en forbrytelse i prinsippet skal straffes etter den loven som gjelder når forbrytelsen blir begått. Artikkelen henviser i all hovedsak både til gammel og ny lov.
Alminnelig bedrageri
I den norske straffeloven av 1902 reguleres bedrageri i § 270. I den nye straffeloven som trådte i kraft oktober 2015 (straffeloven av 2005) omhandles bedrageri i kapittel 30 §§ 371 til 377. Det som er straffbart er for det første der noen for å skaffe seg en uberettiget vinning «ved å fremkalle, styrke eller utnytte en villfarelse rettsstridig forleder noen til en handling som volder tap eller fare for tap for ham eller den han handler for» (§ 270 første ledd nummer 1 i lov av 1902 og § 371 i lov av 2005). Dette er det klassiske innholdet i bedrageribegrepet. Det første vilkåret er at gjerningsmannen enten fremkaller en villfarelse, styrker en allerede eksisterende villfarelse, eller kun utnytter en villfarelse som eksisterer hos fornærmede. Det siste alternativet vil dekke også de to andre, slik at det i og for seg ikke er nødvendig å bevise at villfarelsen er fremkalt av gjerningspersonen. Dette vil nok imidlertid som oftest være situasjonen. Slik fremkallelse av villfarelse hos fornærmede kan skje også ved en unnlatelse, typisk der man unnlater å opplyse noe som motparten måtte forvente å få vite dersom det var tilfelle. For eksempel må den som betaler markedspris for en to år gammel Mercedes forvente å få vite det av selgeren dersom bilen har omfattende og kostbare feil ved motoren (som ikke er umiddelbart synlige). Dersom selgeren unnlater å opplyse om dette har han ved en unnlatelse fremkalt en villfarelse, og vil etter omstendighetene kunne straffes for bedrageri.
I tillegg til å fremkalle eller utnytte en villfarelse er det et vilkår at gjerningspersonen på denne måten forleder noen til å begå en handling. Dette innebærer at det må være årsakssammenheng mellom villfarelsen og fornærmedes tapsbringende handling. Dersom en selger gir uriktige opplysninger om en dvd-spillers fantastiske opptaksfunksjon, kan han ikke straffes for fullbyrdet bedrageri dersom kjøperen overhodet ikke la noen vekt på disse opplysningene fordi han kun var interessert i å bruke den til å spille av filmer på. Derimot kan selgeren straffes for forsøk. Forledelsen må være «rettsstridig». I dette ligger det at virkemidler som ligger innenfor alminnelig aksepterte forretningsmetoder ikke vil være straffbare. Alminnelig forhandlingstaktikk der man gir uttrykk for at man ikke vil gå over en viss grense, selv om dette ikke medfører riktighet, er i tråd med redelig opptreden og er således ikke rettsstridig. Heller ikke overdreven reklame, slik som «Verdens beste!» o.l. vil rammes av loven (annerledes er det dersom det gis spesifikke opplysninger i reklamen som viser seg ikke å stemme).
Det tredje vilkåret er at handlingen fornærmede forledes til må volde tap eller fare for tap. Det er et økonomisk tap det må være snakk om. At det faktisk er lidt noe tap er ikke noe vilkår, det avgjørende er om det foreligger en viss fare for dette. Tidspunktet for denne vurderingen vil være når handlingen blir foretatt. Tapet kan ramme enten den handlende selv, eller «den han handler for», typisk en arbeidsgiver.
Databedrageri
I henhold til straffeloven av 2005 § 371 b) [lov av 1902 § 270 første ledd nummer 2] er det også bedrageri dersom man «ved bruk av uriktig eller ufullstendig opplysning, ved endring i data eller programutrustning eller på annen måte rettsstridig påvirker resultatet av en automatisk databehandling, og derved volder tap eller fare for tap for noen». Det som er forskjellig i forhold til alminnelig bedrageri er at det her ikke er en person som ved hjelp av en villfarelse blir forledet. Dette alternativet vil typisk komme til anvendelse overfor handlinger som betegnes som hacking, der dette er gjort for å tilegne seg en uberettiget vinning.
Skyldkrav
Det alminnelige skyldkravet er forsett, jf. straffeloven §16 (gammel lov § 40). I tillegg må vinnings hensikt foreligge. Disse kravene skaper sjelden noen problemer dersom man først har påvist at de objektive vilkårene er oppfylt. Det finnes imidlertid en egen bestemmelse i §374 [tidl. § 271a], som rammer bedrageri begått ved grov uaktsomhet. Denne bestemmelsens praktiske anvendelsesområde er nok først og fremst der påtalemyndigheten mener at et vanlig bedrageri er utført, men hvor de ikke klarer å bevise i nødvendig grad at skyldkravet her er oppfylt.
Strafferammen
Den alminnelige strafferammen for bedrageri er bøter eller fengsel inntil 2 år, se § 371. Dette er en reduksjon i forhold til den gamle loven som hadde 3 år, se § 270 andre ledd. Ved grovt bedrageri er 6 år maksimumsstraffen, jf. § 372 (lov av 2005). I henhold til bestemmelsens annet ledd skal det i vurderingen av om bedrageriet er grovt særlig legges vekt på «om handlingen har voldt betydelig økonomisk skade, om den skyldige har foregitt eller misbrukt stilling eller oppdrag, om han har forledet almenheten eller en større krets av personer, om han har bokført uriktige regnskapsopplysninger, utarbeidet uriktig regnskapsdokumentasjon eller uriktig årsregnskap, eller om han vitende har voldt velferdstap eller fare for noens liv eller helbred». I praksis vil verdiene det er snakk om ofte få avgjørende betydning. Er utbyttet 100.000 kroner eller mer er dette som hovedregel tilstrekkelig for å anse bedrageriet som grovt.
Grovt uaktsomt bedrageri har en strafferamme på bøter eller inntil 1 års fengsel. I særlige tilfelle inntil 2 års fengsel.
Særlige former for bedrageri
Visse handlinger som faller innenfor gjerningsbeskrivelsen i den alminnelige bedrageribestemmelsen reguleres av særlige straffebud. Dette gjelder for det første forsikringsbedrageri. Dette reguleres i § § 375 og 376 [tidl. i §272] som i likhet med grovt bedrageri har en strafferamme på 6 år. Den nye straffeloven har skjerpede regler for skattesvik og tollsvik, som tidligere ble rammet av den langt mildere bestemmelsen i § 406, som står i forseelsesdelen i straffeloven og har en strafferamme på 4 måneder. Strafferammen for skattesvik er nå opp til 6 år og omfattes av §§ 378 til 381 i den nye straffeloven. Momsbedrageri er regulert i merverdiavgiftsloven § 72, og har en noe avvikende gjerningsbeskrivelse. Strafferammen er imidlertid den samme som i de vanlige bedrageribestemmelsene.
Asker Skøyteklubb
Asker Skøyteklubb ble stiftet 2. mars 1964 og er et særidrettslag for hurtigløp på skøyter i Asker og omegn. Skøyteklubben er medlem av NIF gjennom Akershus idrettskrets, og Norges skøyteforbund gjennom Oslo og Akershus skøytekrets. Som skøyteklubb hjemmehørende i Asker kommune er de også medlem av Asker idrettsråd.
Før de fikk i stand banen på Risenga idrettspark, hvor de har eget klubbhus, så arrangerte de løp på Føyka stadion, lokalt brukes kortformen Føyka.
Rekrutteringen skjer i hovedsak fra nærområdet.
Arrangement
Klubben har vært arrangør av flere nasjonale mesterskap:
Samt også vært teknisk arrangør av et stevne i junior-verdenscupen på skøyter.
Laforge 2-demningen
Laforge 2-demningen er en demning med et vannkraftverk i La Grande-elva i Canada, i det vestlige Québec. Elva renner ut i Hudsonbukta. Vannkraftverket har en installert total vannkrafteffekt på 319 MW. Anlegget stod ferdig konstruert i 1996.
Demningen magasinérer det store Laforge 2-reservoaret.
Huaneng Xinhua kullkraftverk
Huaneng Xinhua kullkraftverk er et kullkraftverk i Daqing i regionen Heilongjiang i det nordlige Kina. Det har en installert produksjonskapasitet på 830 MW fordelt på 6 turbiner, hvorav den siste reaktoren på 300 MW under bygging. Anlegget stod ferdig med de to første turbinene i 2009.
MS «Tampa»
MS «Tampa» var et norsk roroskip som var sentrum for en diplomatisk uoverensstemmelse mellom Australia, Indonesia og Norge utenfor kysten til Christmasøya i august 2001. På hendelsestidspunktet hadde «Tampa» en last verdt 20 millioner australske dollar og 27 besetningsmedlemmer. Kaptein var Arne Rinnan.
26. august 2001 plukket «Tampa» opp 438 flyktninger (369 menn, 26 kvinner og 43 barn, de fleste fra Afghanistan) i australsk farvann utenfor kysten av Christmas Island, rundt 2000 km fra nordvestkysten av Australia og 500 km sør for Jakarta. Flyktningene ble tatt opp fra en 20 meter lang overfylt trefiskebåt, «Palapa 1». Mange av flyktningene antas å ha betalt store summer til menneskesmuglere for å komme med på båten.
Skipet
«Tampa» ble bygget som «Barber Tampa» i 1984 ved Ulsan i Sør-Korea. Det hadde en lasteevne på 42 000 tonn og var 262 meter langt. Skipet hadde en marsjfart på 18 knop og en fullfart i overkant av 22. Det var registrert i Tønsberg. Skipet ble hugget i 2013.
Sjøredning
Ifølge internasjonal lov skal overlevende fra et skipsvrak tas til nærmeste havn for legebehandling. Nærmeste havn i dette tilfellet var på Christmas Island, som var 85 nautiske mil, eller 4 timer, unna. Merak, den indonesiske havnen som ble tilbudt av Indonesia etter forhandlinger med Australia, lå 12 timer unna.
De australske redningsmyndighetene var de første til å registrere fartøyets nød, og hadde prøvd å få indonesiske myndigheter til å ta på seg redningen. RCC sendte en faks til BASARNAS natt til 26. august, men fikk ikke noe svar. Søndag 26. august sendte den australske ambassaden marineattasjeen David Ramsay til BASARNAS. Innen denne tid hadde australsk overvåkning oppdaget at passasjerene hadde laget skilt med «SOS» og «HELP» på båtens dekk, noe som førte til ytterligere australske forsøk på å komme i dialog med BASARNAS, først med faks, så gjennom attasjeen i Jakarta. Innen denne tid hadde DIMA ringt RCC og spurt dem om fartøy som svarte på de australske meldingene om fiskebåten kunne taue den til Indonesia.
Utmerkelser
Kaptein og mannskap på MS «Tampa» er tildelt flere utmerkelser for sin innsats. I 2002 ble kapteinen, mannskapet og rederiet hedret med Nansenprisen av FNs høykommissær for flyktninger. I april samme år ble besetningen tildelt den norske Plaketten for redningsdåd til sjøs.
Øyvind Brabant
Øyvind Erling Brabant (født 12. desember i 1956) er en norsk folkemusiker fra Nesbyen i Hallingdal. Han gikk i lære hos bl.a. Odd Bakkerud, Knut Myrann og Jens A. Myro, og regnes idag som den fremste spelemann og tradisjonsbærer på hardingfele i Hallingdal. Brabant har vært aktiv på kappleik og vant hardingfele klasse A på landskappleiken i 1993. Han har ellers gått til topps på flere regionale og lokale kappleiker.
Brabant representerer Nes spel- og dansarlag og er musikalsk leder i Hallingdal låtelag som vant landskappleiken i lagspill i 1990.
Brabant ble i 2018 nominert til Folkelarmprisen for årets beste folkemusikkplate i klassa solo.
Utgivelser
Medvirker på:
Charnwood
Charnwood er et administrativt distrikt i Leicestershire i England. Det har navn etter skogen Charnwood Forest, som ligger i distriktet. Største by og administrasjonssenter er Loughborough.
Distriktet ble opprettet 1. april 1974 ved sammenslåing av Loughborough, Shepshed og Barrow upon Soar landdistrikt. Distriktet har et areal på 279,06 km² og hadde 166 100 innbyggere i 2011.
Outardes 4 vannkraftverk
Outardes 4 vannkraftverk er et vannkraftverk i Outardeselva i Canada, i det østlige Québec. Elva renner ut i Atlanterhavet via St. Lawrence-bukta. Vannkraftverket har en installert total vannkrafteffekt på 785 MW. Anlegget stod ferdig konstruert i 1972.
Kempley
Kempley er en landsby i distriktet Forest of Dean i grevskapet Gloucestershire, England. Den ligger nær grensen av Herefordshire, rundt 27 km nordvest for Gloucester og tilsvarende avstand sørøst for Hereford. Den nærmeste markedsbyen er byene Newent og Ledbury, henholdsvis 8 og 13 km unna. Til tross for landsbyens beskjedne innbyggertall, har den lille landsbyen to kjente kirker, den ene er dedikert jomfru Maria og den andre Edvard Bekjenneren. I henhold til folketellingen i 2011 har landsbyen en befolkning på 280 innbyggere.
Kirkene
Sognekirken St Mary's har i sitt kor «den mest fullstendige sett av romanske veggmalerier i nordlige Europa», inkludert et Kristus i majestet fra rundt 1120, og en freske av Livshjulet, en fremstilling av bøndenes liv gjennom årstidene. Disse er temperamaling, malt på tørr kalk i motsetningen til de koret som er ekte freskoer. Kirken har det eldste taket til noen bygning i Storbritannia, datert fra1120-1150, og har et uvanlig godt bevart interiør. Kirkegården er kjent for å være spesielt vakker på våren, når den er dekket av påskeliljer. Kirken er eid av English Heritage og administrert av en lokal interesseorganisasjon, Venner av kirkene i Kempley.
Kirken St Edward er fra 1903, beskrevet av John Betjeman som «en minikatedral innenfor Arts and Crafts-bevegelsen». Den er bygget av lokale materialer av lokale arbeidere, vegger er gjort av lokal rød sandstein, under ledelse av arkitekten Randall Wells. Kirken var planlagt av godseieren William Lygon, 7. jarl Beauchamp, ettersom St Mary's lå altfor langt unna for befolkningen i sognet, og dessuten utsatt for oversvømmelser.
Smena
Smena (russisk: Смена) er en serie rimelige 35 mm kameraer produsert i Sovjetunionen av Lomofabrikken fra 1953 til 1991. Kameraene skulle være billige og tilgjengelige for allmennheten, og var laget av bakelitt eller sort plast (de senere modellene). Smenakameraene er helt manuelt operert.
Tanntekniker
Tanntekniker er i Norge en beskyttet yrkestittel i henhold til lov om helsepersonell. En tanntekniker lager tannerstatninger, som kroner, broer og proteser til pasienter som har mistet eller fått skadet sine tenner. Tannteknikeren mottar avtrykk av pasientens tenner fra tannlegen. Avtrykket danner grunnlaget for arbeidet. Det arbeides med ulike materialer og framstillingsprosesser. Tannteknikk er således et håndverk, hvor det konstrueres og formes med hendene. Innen tannteknikk har den teknologiske utviklingen vært betydelig de senere årene og en tanntekniker må også ha gode kunnskaper om ulike materialer og teknikker.
Tannteknikk deles gjerne inn i såkalt «fast» og «avtakbar» protetikk. Som uttrykkene antyder er skillet at protesen enten sementeres (limes) fast på gjenværende tannsubstans eller har mulighet for å føres inn og ut av munnen av pasienten selv. Eksempler på fast protetikk er kroner, broer, implantater og skallfasetter. Eksempler på avtakbar protetikk er helproteser (gebiss) og partielle proteser, men også skinner og ortodontisk apparatur.
De tannteknikerstudentene som under utdanningen velger å spesialisere seg på avtakbar protetikk, kan etter oppnådd bachelor søke videreutdanningen "klinisk tanntekniker" ved Universitetet i Århus. Dette er en toårig utdanning som gir tannteknikeren mulighet til å ta avtrykk og gjøre bittregistrering av pasienten, noe som ellers gjøres av tannlegen. Foreløpig finnes det ikke mange slike tannteknikere i Norge.
Samarbeidspartnere
Tannleger er tannteknikerens nærmeste samarbeidspartnere. Tannteknikeren arbeider også i forhold til pasienten, da som oftest sammen med tannlegen. På denne måten oppnås et best mulig resultat.
En tanntekniker arbeider i et tannteknisk laboratorium, enten som ansatt eller som selvstendig næringsdrivende. Det er svært få offentlig ansatte tannteknikere i Norge.